วัคซีนกระตุ้นสามารถกระตุ้นภูมิคุ้มกันได้ภายในกี่วัน การฉีดภายหลังสัมผัสโรคอย่าช้าสุดกี่วัน และเพิ่งฉีดกระตุ้น1เดือนโดนกัดหรือข่วนจำเป็นต้องฉีดกระตุ้นอีกหรือไม่
สวัสดีค่ะ หากเป็นการฉีดวัคซีนพิษสุนัขบ้าครั้งแรก จะตรวจพบระดับภูมิคุ้มกันได้ที่ประมาณ 14 วันหลังจากฉีดยาเข็มแรก แต่หากเป็นการฉีดกระตุ้น ก็จะตรวจพบได้เร็วกว่านี้การฉีดวัคซีนพิษสุนัขบ้า ควรรีบไปฉีดให้เร็วที่สุดหลังการสัมผัสโรค และไม่ควรเกิน 3 วัน แต่การฉีดล่าช้ากว่านั้น ก็ยังสามารถทำได้ เพียงแต่ประสิทธิภาพในการป้องกันโรคก็จะลดลงไปเมื่อได้ฉีดวัคซีนพิษสุนัขบ้าครั้งแรกครบตามกำหนดนัดอย่างน้อย 3 เข็มแล้ว เมื่อได้ฉีดกระตุ้นอีกครั้ง ก็จะทำให้ร่างกายมีระดับภูมิคุ้มกันสูงเพียงพอในการป้องกันการเกิดโรคไปได้นานเป็นปีค่ะ ดังนั้น หากโดนสัตว์กัดหรือข่วนอีกหลังจากที่เพิ่งฉีดกระตุ้นไป 1 เดือน โดยที่แผลไม่ได้มีขนาดที่ใหญ่มาก ก็ยังไม่จำเป็นต้องไปฉีดวัคซีนกระตุ้นเพิ่มอีกค่ะ